(เสียงเพลง)
ในวันธรรมดาวันหนึ่งที่โรงเรียน
ชั่วโมงแล้วชั่วโมงเล่า
ถูกใช้ไปในการเรียนรู้คำตอบของคำถาม
แต่ตอนนี้ เราจะทำสิ่งตรงกันข้าม
เราจะเน้นไปที่คำถามที่เราไม่มีคำตอบ
เพราะว่ามันยังไม่ถูกค้นพบ
ผมเคยสงสัยเกี่ยวกับหลายๆสิ่ง เมื่อยังเป็นเด็ก
ยกตัวอย่างเช่น มันจะรู้สึกเป็นอย่างไร
หากได้เป็นสุนัข
ปลารู้สึกเจ็บหรือเปล่า? แล้วแมลงล่ะ?
บิ๊กแบงเป็นแค่อุบัติเหตุหรือเปล่า?
แล้วพระเจ้ามีจริงไหม?
แล้วถ้ามีจริง เราอยู่ได้อย่างไรว่าเขาเป็นผู้ชาย ไม่ใช่ผู้หญิง
ทำไมผู้บริสุทธิ์มากมาย รวมถึงเหล่าสัตว์ ต้องทุกข์ทรมานจากสิ่งเลวร้าย?
แล้วแผนการณ์สำหรับชีวิตผมล่ะ มีจริงหรือเปล่า?
อนาคตยังไม่ได้ถูกกำหนดไว้
หรือมันถูกเขียนเอาไว้แล้ว
เพียงแต่เรายังมองไม่เห็นมัน? แล้วเช่นนั้น ผมยังมีอิสระที่จะเลือกหรือเปล่า?
ผมเป็นใคร? ผมเป็นเพียงแค่เครื่องจักรชีวภาพใช่หรือไม่?
แล้วอย่างนั้น ทำไมผมยังมีสติรับรู้?
สติสัมปชัญญะคืออะไร? หุ่นยนต์จะมีสติสัมปชัญญะขึ้นมาได้หรือเปล่า?
ผมทึกทักเอา
ว่าสักวันหนึ่ง ผมจะได้รับการบอก ถึงคำตอบของคำถามทั้งหมด
ผมหมายถึง ต้องมีสักคนที่รู้คำตอบใช่ไหมครับ?
แต่เชื่อไหม? ไม่มีใครรู้คำตอบเลย
คำถามส่วนใหญ่ยิ่งทำให้ผมฉงนมากขึ้นทุกวัน
แต่การดำดิ่งลงสู่คำถามเหล่านั้นมันน่าตื่นเต้น
เพราะว่ามันจะพาคุณไปสุดแดนแห่งความรู้
และคุณจะไม่รู้ว่าจะพบอะไรที่นั่น
เอาล่ะครับ สองคำถามเพื่อเปิดรายการนี้
คำถามที่ไม่มีใครบนโลกใบนี้รู้คำตอบ ...
1. มีกี่จักรวาลอยู่ด้านนอกนั้น?
2. ทำไมเราไม่เจอมนุษย์ต่างดาวสักที